open-index/open-wikipedia-markdown huggingface dataset:
Šenjangas

**Šenjangas** (;), seniau **Mukdenas** (mandžiūr. ) – miestas šiaurės rytų Kinijoje; Liaoningo provincijos administracinis centras. 3,74 mln. gyventojų (2012). Metropolinėje teritorijoje kartu su Fušuno miestu gyvena 7,9 mln. gyventojų (2016 m.).

Svarbus šalies susisiekimo ir pramonės centras. Geležinkeliai ir plentai į Dalianą, Dziliną, Čangčuną, Pekiną. Išvystyta mašinų, automobilių, elektrotechnikos gamyba, juodoji ir spalvotoji metalurgija, chemijos, popieriaus, tekstilės, farmacijos, maisto, karinė pramonė. Šenjango apylinkėse gaunama nafta ir gamtinės dujos, kasami mineralai. Įkurta finansų ir prekybos, ekononinių ir technologinių plėtros zonų. Daug universitetų ir kitų aukštųjų mokyklų, institutų. Kultūrinį paveldą sudaro Mingų ir Čingų dinastijų karališkieji Mukdeno rūmai (nuo 1955 m. muziejus; įtraukti į Pasaulio paveldo sąrašą, 2004 m.), Taičingų rūmai, Cieno, Šišengo budistų šventyklos ir kt.

## Istorija

Miestas susikūrė II amžiuje pr. m. e. 1625–1644 m. buvo Mandžiūrijos valstybės sostinė. Valdant Čingų dinastijai buvo laikomas antrąja (po Pekino) visos Kinijos sostine. Nuo 1658 m. Fengtiano provincijos administracinis centras. Tuomet miestas sinonimiškai vadintas ***Fengtianu***.

1900–1905 m. priklausė Rusijos imperijai, kuri miestą laikė savo atramos punktu Kinijoje. Čia, miesto apylinkėse, 1905 m. vyko vienas Rusijos–Japonijos karo mūšių – Mukdeno mūšis. Dalyvaujant daugiau nei 600 000 karių, tai buvo didžiausias mūšis nuo 1813 m. Leipcigo mūšio, taip pat didžiausias šiuolaikinių laikų mūšis, kuris kada nors vyko Azijoje prieš Antrąjį pasaulinį karą. Po japonų pergalės Mukdenas tapo vienu iš pagrindinių Japonijos įtakos sferos ir ekonominės ekspansijos į pietų Mandžiūriją taškų. Okupuotas japonų 1931 m. 1945 m. rugpjūčio 20 d. užimtas TSRS kariuomenės ir perduotas Kinijos Respublikai. 1948 m. lapkričio 2 d. užimtas komunistų.

Antrojoje XX a. pusėje pradėta plėtoti sunkiąją pramonę.

## Geografija
Šenjangas įsikūręs Liaohės lygumos ir Čangbaišano plokščiakalnio sandūroje, prie Hunhės upės (Liaohės kairysis intakas).

## Administracinis suskirstymas
: *Taip pat skaitykite – [[Kinijos administracinis suskirstymas]]*.



* Dadongas
* Faku
* Heipingas
* Huangu
* Hunanas
* Juhongas
* Kangpingas
* Liaodžongas
* Sinminas
* Sudziatunas
* Šenbėjus
* Šenhė
* Tiesi



## Literatūra
* Menning, Bruce W. *Bayonets before Battle: The Imperial Russian Army, 1861–1914*. Indiana University 

## Išnašos
Šidziadžuangas

**Šidziadžuangas** (kinų k. 石家莊, pinyin *Shíjiāzhuāng*; arba **Šimenas**) – miestas šiaurinėje Kinijoje, Hebėjaus provincijos adm. centras. 1,99 mln. gyventojų (2005). Išvystyta mašinų, cemento pramonė, metalurgija. Prie miesto išgaunama anglis (*Jinsin* baseine) ir geležies rūda (*Jianping*).

## Sportas
* Shijiazhuang Ever Bright FC futbolo klubas;
* Hebėjaus OSC stadionas stadionas, kurio talpa 60 tūkst. žiūrovų.
Tajuanas

**Tajuanas** (kinų k. 太原, pinyin *Tàiyuán*) – miestas Kinijoje, prie *Fenhe* upės (Hvanghės intakas); Šansi provincijos adm. centras. 2,72 mln. gyventojų (2005). Išvystyta juodoji metalurgija, sunkioji pramonė (automobiliai), chemijos, lengvoji pramonė. Tajuano apylinkėse išgaunama anglis (*Sishan*), geležies rūda, klintis.

Tai vienas iš senųjų Kinijos miestų. Senajame miesto parke yra *Jinci* šventykla – pirmieji pastatai iš VI amžiaus, XVII a. buvo jau apie 300 šventyklų, paviljonų, salių, tiltų ir kitų statinių. Miesto centre – medinė *Shengmudiang* šventykla (pastatyta 1023–1031 m.). Prie Tajuano yra uolų šventykla (*Tianlungshan* kalnas), pastatyta VI amžiuje.
Tangšanas

**Tangšanas** (kinų k. 唐山市, pinyin *Tángshān*)&nbsp;– miestas šiaurės Kinijoje, Hebėjaus provincijoje. 1,60 mln. gyventojų (2005). Angliakasybos ir sunkiosios pramonės centras. Taip pat išvystyta metalurgija, chemijos, stiklo, cemento, keramikos, tekstilės pramonė.

## Istorija

Miestas stipriai nukentėjo 1976&nbsp;m. liepos 28 d. per žemės drebėjimą (8,2 balo pagal Richterio skalę), oficialiais duomenimis žuvo 242 219 žmonių. Po jo miestas buvo atstatytas ir tapo turizmo centru.

## Šaltiniai
Mantija (reikšmės)

Žodis ***mantija*** reiškia:

* mantija – apsiausto tipo drabužis. Visos kitos mantijos reikšmės yra išvestinės iš šios;
* planetos mantija – vienas iš planetos (taip pat ir Žemės) geologinių sluoksnių;
* moliusko mantija – moliusko kūno dalis.
Vankuverio sala

**Vankuverio sala** (, ) yra Ramiajame vandenyne, šalia pietvakarinių Kanados krantų, priklauso Britų Kolumbijos provincijai. Plotas 32134 km². Saloje gyvena 723 tūkst. gyventojų (2005 m.). Svarbiausias miestas – Viktorija (provincijos sostinė).

Vankuverio sala nuo žemyno atskirta Džordžijos sąsiauriu. Krantai labai raižyti, gausu fjordų, užutėkių. Per visą salą driekiasi kalnagūbriai, iškylantys į 2198 m aukštį (*Golden Hinde* k.). Saloje daug ežerų, pelkių, upių. Vankuverio salą dengia vešlūs spygliuočių miškai (pocūgės, kedrai, eglės, pušys). Tačiau dėl švelnaus jūrinio klimato veši ir lapuočiai augalai: klevai, alksniai, paparčiai, ąžuolai ir kt.

Pirmieji Vankuverio salos gyventojai buvo indėnų gentys. 1774–1775 m. salą pasiekė rusų pirkliai ir ispanų ekspedicijos. 1778 m. saloje išsilaipino Džeimsas Kukas ir ją paskelbė JK valda.

## Šaltiniai
Nils Bejerot

**Nilsas Bejerotas** (, 1921 m. rugsėjo 21 d. Stokholme – 1988 m. lapkričio 29 d.) – švedų kriminalistas ir psichologas.

1973 m. pirmasis panaudojo terminą „Stokholmo sindromas“. Tų metų rugpjūčio 23–28 d. užgrobus Švedijos banką „Norrmalmstorg“, buvo paimti įkaitais banko darbuotojai, kurie 5 dienas praleido kartu su nusikaltėliais. Aukas su jais siejo tokie stiprūs emociniai ryšiai, kad vėliau nukentėję darbuotojai netgi gynė ir teisino pagrobėjus.

N. Bejerotas buvo pradininkas judėjimo „Nacionalinė asociacija už visuomenę be narkotikų“ (RNS), kurios tikslas – suvienyti demokratiškai nusiteikusius žmones kovoje už visuomenę be narkotikų.

Apie 1968 m. parašė knygą „Žalingi įpročiai“. N. Bejerotas laikomas humanistu, propaguojančiu vienintelę perspektyvią narkotikų politiką; iš kitos pusės vertinams taip pat kaip ir reakcionierius, trukdantis naujoms elgesio praktikoms prieš narkotikų vartojimą.

## Nuorodos
* Asmeninis tinklalapis
Banfo nacionalinis parkas

**Banfo nacionalinis parkas** (, ) – seniausias Kanados nacionalinis parkas, esantis Albertos provincijoje, Uoliniuose kalnuose, 120&nbsp;km į vakarus nuo Kalgario. Plotas 6641&nbsp;km². Įsteigtas 1885 m. Ribojasi su Jaspero, Joho ir Kutenajaus nac. parkais.

Nacionaliniame parke saugomi įspūdingo grožio Uolinių kalnų landšaftai. Aukšti kalnai padengti sniegynais ir ledynais. Tarp kalnų išsidėstę ežerai: Moreino, Luiso, Peito, Bou, Hektoro ir kt. Klimatas vidutinių platumų, žemyninis. Per metus iškrinta vidutiniškai 472&nbsp;mm kritulių. Sausio mėnesio temperatūros svyruoja nuo -5&nbsp;°C (Banfo mieste) iki -15&nbsp;°C (kalnuose); liepą atitinkamai 22&nbsp;°C ir 7&nbsp;°C. 

Kalnai apaugę spygliuočių miškais. Didelė gyvūnijos įvairovė: grizliai, baribalai, pumos, lūšys, erniai, ūdros, vilkai, elniai, briedžiai, kalnų ožiai.


Image:Moraine Lake 17092005.jpg|Moreino ežeras
Image:Castle mountain 2003.jpg|Pilies kalnas
Image:Morantscurve2.jpg|Miškų plotai


Image:Canada 35 bg 061904.jpg|
Image:Lake_Louise_Alberta_26_juin_2006.JPG|Luizos ežeras
Image:Banff_Spring_Hotel_Alberta_Kim_Payant_04.jpg|*Banff Springs* viešbutis


## Šaltiniai
Mošavas

**Mošavas** (hebr. מושב; *kaimas*, *sodyba*) – kolektyvinis ūkininkavimo būdas Izraelyje, atsiradęs Sionizmo laikais Palestinoje, žydų imigracijos bangos metu, XX a.

Buitis organizuojama ir tiekimas vykdomas kooperatiniais pagrindais, darbus stengiamasi dirbti kolektyviai. Dirbantys žmonės turi privačią nuosavybę, bet ne žemę. Mošavai išskirtiniai tuo, kad sukūrė savus pardavimo, tiekimo ir aptarnavimo susivienijimus. 
Daugiausiai juose kolektyviai auginamos daržovės ir lauko kultūros, siekiant našiau išnaudoti ir taupyti žemės ūkio techniką. Kituose žemės ūkio šakose, tokiose kaip gyvulininkystė, vaisių ir gėlių auginimas, daugiau dirbama individualiai. 
Mošavuose renkama rinkliava (hebr. „mamy vaad“), vienoda visiems gyventojams. Geresniems ūkininkams sudarytos palankesnės sąlygos, tuo tarpu kibucuose visi gyventojai teoriškai gauna vienodas pajamas.  
Šiuo metu mošavai kuriami pagal vakarietišką pavyzdį – jungiasi į optimalaus dydžio specializuotas fermas, daugiafunkcinius kooperatyvus, dalyvauja keliose asociacijose.

Mošavus valdo išrinkta taryba (hebr. „vaad“).

Yra kelios mošarų rūšys:
* **Moshav ovdim** – bendruomeninės pagalbos darbiniai kooperatyvai, kurių bendra nuosavybė yra žemė.
* **Moshav shitufi** – mažo ūkininkavimo bendruomeninės pagalbos kooperatyvas, kuris jungia kibucų ūkius su mošavų bendruomenėmis. Pelnas padalinamas vienodai tarp mošavų gyventojų.

## Istorija
Pirmas mošavas buvo įkurtas Jerzelio slėnyje 1921 m. rugsėjo 11 d.

1986 m. Izraelyje buvo 448 mošavai, kuriuose dirbo 156 tūkstančiai žmonių. Tarp jų buvo 405 *moshav ovdim* ir 43 *Moshav shitufi*.
Dramhelerio nederlingosios žemės

**Dramhelerio nederlingosios žemės** () yra Kanadoje, Albertoje, šalia Dramhelerio gyvenvietės. Dykinė sudaryta iš smiltainių, skalūnų, argilito. Uolienų amžius – 70 mln. metų. Dėl erozijos susidarė kauburiai, atlikuonys, tarpekliai, daubos, kanjonai. Gausiai randamos dinozaurų fosilijos (jų tarpe ir *[[tyrannosaurus rex]]*). Dramhelerio gyvenvietėje esančiame muziejuje saugomi rasti eksponatai.
Uhanas

**Uhanas** () – miestas rytinėje Kinijos dalyje, į vakarus nuo Šanchajaus, prie Hanšujo ir Jangdzės upių santakos; Hubėjaus provincijos administracinis centras. 8,47 mln. gyventojų (2019), visoje aglomeracijoje – 11,08 mln. gyventojų (2018). Svarbus susisiekimo mazgas: uostas prie Jangdzės upės (pasiekiamas ir jūros laivais), geležinkelio ir oro linijos. Apylinkėse intensyvi žemės ūkio veikla ir kalnakasyba, todėl Uhanas yra didelis pramonės centras – išvystyta juodoji metalurgija, mašinų, elektrotechnikos, elektronikos, chemijos, tekstilės, maisto pramonė.

Mieste yra Kinijos mokslų akademijos filialas, keletas universitetų, muziejų, šventyklų, zoologijos, botanikos sodų. Baota pagoda (XIII a.), Mošano kalva su Ču kultūros ir architektūros paveldo objektais.

## Pavadinimo kilmė
Pavadinimui pasirinkti pirmieji didmiesčių, iš kurių sudarytas dabartinis miestas, skiemenys: *Wu* (nuo *Wuchang*) + *Han* (nuo *Hankou* ir *Hanyang*).

## Istorija
Dabartinio Uhano teritorijoje būta gyvenvietės dar I tūkstm. pr. m. e. Miestas intensyviai augo Sango laikotarpiu (220–280 m.). XIII a. pab. ir XIV a. pr. Učangas tapo Hubėjaus provincijos administraciniu centru. Sujų laikotarpiu (581–618 m.) įkurtas Hanjangas. Sungų laikotarpiu (960–1279 m.) Hankou tapo svarbiu uostu.

1861 m. Hankou atidarytas užsienio prekybai, pradėta vystyti pramonę, kūrėsi užsienio prekybos ir laivybos bendrovės.

1911 m. Učange prasidėjo Sinhajaus revoliucija. 1923 m. Hankou mieste vyko darbininkų streikas, pirmasis tokio masto Kinijoje. Uhanas suformuotas 1949 m., sujungus pastaruosius tris didmiesčius – Hankou (漢口, *Hankou*), Hanjangą (汉阳, *Hanyang*) ir Učangą (武昌, *Wuchang*). 

2019 m. pabaigoje Uhane kilo koronaviruso 2019-nCoV protrūkis. Dėl jo miestas buvo visiškai uždarytas 2020 m. sausį.

## Švietimas
* Uhano universitetas
* Centrinės Kinijos pedagoginis universitetas
* Tongdzi medicinos universitetas
* Hubėjaus universitetas
* Kinijos geomokslų universitetas

## Sportas
* Wuhan Three Towns FC – futbolo klubas;
* Wuhan Zall FC – futbolo klubas;
* Dongxihu Sporto Centro stadionas

## Šaltiniai
Windows 95

**Windows 95** – Microsoft kompanijos masinei rinkai skirta grafinė operacinė sistema. Ji buvo išleista 1995 m. rugpjūčio 24 d. Ši versija buvo žymus žingsnis į priekį lyginant su ankstesnėmis Windows versijomis. Operacinės sistemos kūrimo metu ji buvo vadinama kodiniu vardu **Chicago**.

Windows 95 buvo skirta integruoti Microsoft kompanijos kadaise atskirtus MS-DOS ir Windows produktus. Šiai operacinei sistemai būdingi žymūs tuo metu populiarios Windows 3.1 patobulinimai, iš kurių labiausiai pastebimi buvo grafinė vartotojo sąsaja (), kurios pagrindinė koncepcija, formatas ir struktūra yra vis dar naudojama visose vėlesnėse Windows versijose, tokiose kaip Windows Vista ir Windows XP. Taip pat buvo atlikta daug pakeitimų, susijusių su operacinės aplinkos darbu, įskaitant 255 ženklų palaikymą ilgiems bylų pavadinimams, ir apsaugotas režimas daugiaprogramiu režimu vykdomoms 32 bitų programoms. Jeigu ankstesnės Windows versijos buvo „operacinės aplinkos“, reikalaujančios MS-DOS operacinės sistemos (dažniausiai siūlomos atskirai), Windows 95 buvo pripažinta kaip operacinė sistema, kuri pakeitė operacinių sistemų rinkos situaciją. Reklaminei kampanijai buvo naudojama „The Rolling Stones“ daina „Start Me Up“.

## Nuorodos
* GUIdebook: Windows 95 galerija 
* Windows laiko juosta
* Windows 95 OEM Service Release 1 aprašymas
* HPC Factor: Windows 95 atnaujinimų gidas
Švėtė

**Švėtė** () – upė šiaurės Lietuvoje (Šiaulių ir Joniškio raj.) ir pietinėje Latvijoje (Duobelės ir Jelgavos sav.); kairysis Lielupės intakas. Ilgis 123 km (Lietuvoje – 55 km, Latvijoje 68&nbsp;km). Prasideda Tulominų apylinkėse Šiaulių rajone, 16 km į šiaurės rytus nuo Kuršėnų. Teka į šiaurės rytus Žiemgalos žemuma. Įteka į Lielupę 61 km nuo jos žiočių, 8 km į šiaurės vakarus nuo Jelgavos.

Intakai:

Nuo Lietuvos sienos teka ~10 m gylio slėniu. Už Aukštkalnės slėnis darosi siauresnis ir seklesnis. Už Palienos prie upės įrengtos dambos. Vidutinis nuolydis Lietuvoje 97&nbsp;cm/km. Debitas ties Ūziniais (42 km nuo žiočių): didžiausias – 108 m³/s, vidutinis – 2,7 m³/s, minimalus vasarą 0,043 m³/s, minimalus žiemą 0,058 m³/s. Metinis vandens nuotėkis (0,4&nbsp;km³) pasiskirsto: pavasarį 53 %, vasarą 6 %, rudenį 18 %, žiemą 23 %. Aukštupys sausomis vasaromis išdžiūsta, žiemą įšąla iki dugno. Ledo danga vidutiniškai laikosi 100 dienų (1941–1942 m. išsilaikė 146 dienas), ledo storis iki 74 cm (1947 m.). Ties Žagare Švėtė patvenkta. Tvenkinio plotas – 26 ha. Latvijoje (Ūziniuose) veikia vandens matavimo postas.

Prie Švėtės įsikūrusios gyvenvietės: Gaižaičiai, Minčaičiai, Žagarė (Lietuva), Aukštkalnė, Mūrmuiža, Ūziniai, Švėtė, Jelgava (Latvija).

Žymesni tiltai: Žagarės tiltas, Žagarės užtvankos tiltas. 

Upėvardžio šaknis *švėt-* kildinama iš žodžių *švisti, švesti, švytėti* („įgauti šviesumo“).


Vaizdas:Svete.2009-06-11.jpg|Žagarės apylinkėse
Vaizdas:Svete2.2009-06-11.jpg|Žagarės apylinkėse
Svēte_pie_Ūziņiem.jpg|Latvijoje prie Ūzinių
Švėtė prie Kiauklių.JPG|Švėtės aukštupys Kiauklių apylinkėse
Svete1.2009-06-11.jpg|Žagarės apylinkėse


## Šaltiniai
Urumčis

**Urumčis** (; arba *Dihua*, ) – miestas šiaurės vakarų Kinijoje, Urumči upės slėnyje; Sindziango (Uigūrų) autonominio regiono adm. centras. Daugiau kaip 2,3 mln. gyventojų (2005). Išvystyta metalurgija, mašinų, angliakasybos, chemijos, lengvoji, maisto pramonė. Yra universitetas.
Šendženas

**Šendženas** () – miestas pietų Kinijoje, Guangdongo provincijoje, Perlų upės žiotyse. Pietuose ribojasi su Honkongu. Pagal gyventojų skaičių tai penktas Kinijos miestas su 11,9 mln. gyventojų (2016). Šendženas priklauso Perlų upės deltos ekonominei zonai, kuri sudaro didžiausią pasaulyje miestų aglomeraciją, jos 54,743 km² plote gyvena 58,74 mln. gyventojų. Šendženas  yra Perlų upės deltos megalopolio dalis, 57,798 km² plote gyvena 66,6 milijonai žmonių.

1980 m. mieste įkurta specialioji ekonominė zona (viena pirmųjų Kinijoje).

## Istorija
Dar XX a. viduryje šioje vietoje buvo mažas žvejų kaimelis, kuris vadinosi *Bao’an*. Miesto statusą gavo 1979 m. lapkritį. Dėl kaimynystės su Honkongu, tuomet priklausiusiu Jungtinei Karalystei, tarp 1990–2000 metų tapo vienu sparčiausiai augančių pasaulio miestų. 1980 m. gegužę jis tapo pirmąja specialiąja ekonomikos zona šalyje (viena iš dabartinių penkių). Šendženą su Honkongu sieja kultūros, kalbos ir net tarmių panašumai, todėl Honkongas labai daug prisidėjo prie miesto plėtros ir investicijų.

## Ekonomika ir mokslas
Šendženas dažnai vadinamas Kinijos Silicio slėniu. Tai didelis užsienio investicijų centras, čia įsikūrusios „Huawei“ ir „ZTC“ telekomo bendrovės, „Tencent“ interneto bendrovė. Šendženas labiausiai apkrautas šalies jūrų uostas. Yra tarptautinis oro uostas. Mieste veikia Pekino genomikos institutas (*Beijing Genomics Institute*).

## Sportas
* Shenzhen Peng City FC – futbolo klubas;

## Administracinis suskirstymas

## Miestų partnerystė
*  Hiustonas, JAV
*  Breša, Italija
*  Brisbenas, Australija
*  Poznanė, Lenkija
*  Vjenas, Prancūzija
*  Kingstonas, Jamaika
*  Lomė, Togas
*  Niurnbergas, Vokietija
*  Valonų Brabantas, Belgija
*  Cukuba, Japonija
*  Kvangjangas, Pietų Korėja
*  Džohor Baru, Malaizija
*  Permė, Rusija
*  Turinas, Italija
*  Timišoara, Rumunija
*  Roderamas, Jungtinė Karalystė
*  Reno, JAV

## Šaltiniai

## Nuorodos
* timeanddate.com / Current Local Time in Shenzhen, Guangdong, China | *[[Anglų kalba|Anglų k.]]* 
* weather.com / Weather in Shenzhen | *Anglų k.*
* sz.gov.cn / ShenZhen Government Online | *Anglų k.*
* lonelyplanet.com / Shenzhen | *Anglų k.*
* skyscraperpage.com / Shenzhen Skyscraper Diagram | *Anglų k.*
Usi

**Usi** () – miestas rytų Kinijoje, Dziangsu provincijoje, tarp Taihu ežero ir Didžiojo Kinijos kanalo. Yra tarptautinis oro uostas, per Usi eina Šanchajaus–Nandzingo geležinkelis ir plentas; plentai į Isingą, Dzianginą. Išvystyta tekstilės (ypač šilko), maisto, mašinų, chemijos pramonė.

Veikia Pietinis Jangdzės universitetas (nuo 1902 m.), technologijos institutas ir kitos aukštosios mokyklos, miesto, operos ir kiti muziejai, operos teatras. Yra Vyšnių slėnis ir kiti parkai, įvairios budistų šventyklos, 88 m aukščio Budos statula (pastatyta 1996 m., viena aukščiausių šalyje).

## Šaltiniai
Žongčengas

**Žongčengas** () – miestas rytinėje Kinijoje, Šandongo provincijoje. 0,74 mln. gyventojų (2019 m.). Miestą sudaro 15 bendruomenių. Išsidėstęs pusiasalyje prie Geltonosios jūros. Mieste yra vienas didžiausių gulbių rezervatų Kinijoje – „Gulbių ežeras“. Išvystytas turizmas.

## Istorija

Pasak legendos, imperatorius Čin Ši Huangas šias vietoves aplankė dukart, pastatydindamas tiltus ir šventyklas.
## Išnašos
Viši režimas

**Viši Prancūzija** arba **Viši režimas** – Prancūzijos vyriausybė per 1940–1944 m. Nacių okupaciją. Viši režimas buvo sukurtas po Prancūzijos pasidavimo Vokietijai 1940 m. birželio 22 d. Jis perėmė pavadinimą iš Viši miesto, kur persikėlė naujoji pavaldi nacių režimui Prancūzijos vyriausybė.

## Viši Prancūzijos įkūrimas
Prancūzija paskelbė karą Vokietijai 1939 m. rugsėjo 3 d. – po to, kai 1939 m. rugsėjo 1 d. Vokietija užpuolė Lenkiją. Nors karas ir buvo paskelbtas, bet tarp šalių aktyvūs karo veiksmai nevyko net 8 mėnesius – vyko Keistasis karas. 1940 m. gegužės 10 d. Vokietija pradėjo puolimą ir išryškėjo jos karinis pranašumas. Po sėkmingos kampanijos (mūšis dėl Prancūzijos) 1940 m. birželio 14 d. Vermachtas įžengė į Paryžių, o 1940 m. birželio 22 d. buvo pasirašytas Prancūzijos kapituliavimo paktas.

1940 m. liepos 10 d. įkurta Viši Prancūzijos vyriausybė. Jos vadovu tapo maršalas Filipas Petenas, išlikęs iki 1944 m. rugpjūčio 20 d.
Mandalajus

**Mandalajus** () – miestas Mianmare, uostas prie Ajejarvadžio (Iravadžio) upės; Mandalajaus provincijos centras. 1,73 mln. gyventojų (2014 m.). Išvystyta medvilnės, maisto, medienos apdirbimo, laivybos pramonė. Tradiciniai amatai. Mieste yra universitetas.

Mieste išlikusi tvirtovė (fortas). Ji yra kvadrato formos, kurio kraštai yra 2 km ilgio, 8 m aukščio ir virš 2 m storio.
## Istorija
1857 m. vasario 13 d. karalius Mindonas Mandalajaus kalvos papėdėje įkūrė karališkąją sostinę, kad išpildytų pranašystę, tvirtinančią, jog toje vietoje bus įkurtas budistų miestas minint 2400 metų budizmo jubiliejų. Naujos sostinės plotas buvo 66 km 2, apsuptas 4 upių.

1857 m. birželį Amarapuros rūmai buvo išardyti ir drambliais perkelti į Mandalajų, bet oficialiai rūmai buvo baigti tik 1859 m. gegužės 23 d. Kitus 26 metus Mandalajus buvo paskutinė Konbaunų dinastijos sostinė. 1885 m. lapkričio 28 d. britai užėmė miestą, užbaigdami Trečiąjį anglų-birmiečių karą. Jie nusiaubė Karališkąją biblioteką, ištrėmė karalių ir jo žmoną.

Nors Mandalajus per britų okupaciją išliko svarbiu Aukštutinės Birmos miestu, Jangonas išaugo kaip komercinis ir politinis visos šalies centras. Britai žiūrėjo į Birmą iš verslo perspektyvų. Geležinkelis į Mandalajų buvo nutiestas 1889 m., bet MKandalajaus koledžas buvo atidarytas tik 1925 m.

1904–05 m. trečdalis miesto gyventojų pabėgo iš miesto dėl maro.

1942 m. balandžio 3 d. japonų oro pajėgos subombardavo Mandalajų. 60 % namų sudegė, žuvo 2000 gyventojų. Daug gyventojų apleidomiestą per japonų okupaciją nuo 1942 m. gegužės iki 1945 m. kovo. Kadangi japonai Mandalajaus rūmus naudojo kaip sandėlį, sąjungininkai juos subombardavo. Išliko tik pinigų kalykla ir apžvalgos bokštas. Rūmai buvo atstatyti XX a. dešimtame dešimtmetyje.

1948 m. atgavus nepriklausomybę Mandalajus tavo svarbiu Aukštutinės Birmos švietimo centru dėl universiteto. Dabar miestas sulaukia mažiau studentų, nes karinė chunta nenori didelės studentų koncentracijos vienoje vietoje, tad daug jų mokosi mažesniuose regionų universitetuose.

Valdant Ne Vinui (1962–1988 m.) miesto infrastruktūra smuko. Mandalajus tapo dulkėtu miestu su žemais pastatais ir daugybe dviračių. 1981 m. gegužę 6 tūkst. pastatų sudegė, 36 tūkst. žmonių tapo benamiais. 1984 m. kovo 24 d. kitas gaisras sudegino 2700 pastatų ir 2300 žmonių liko be namų. Po gaisrų likusius žemės plotus nupirko kinai iš Junano. Dabar kinai sudaro pusę miesto gyventojų. Kinai emigrantai lėmė, kad Mandalajus padvigubėjo nuo 500 tūkst. 1980 m. iki 1 mln. 2008 m.

## Galerija

Mandalay Fort Wall.jpg|Mandalajaus rūmų bastionas
Mandalay1.jpg|Rūmai
Mandalay_kuthodaw.jpg|Kutodavo pagoda
20160729_Atumashi_Mandalay_5865.jpg|Atumašio vienuolynas atstatytas po gaisro.
Yunnanese_Temple_in_Mandalay.jpg|Junano kinų budistų šventykla
Ku_Tho_Taw_Pagoda_&_Sandar_Muni_Pagoda,_Mandalay.jpg|Kutodavo ir Sandar Munio pagodos
University_of_Mandalay_Building.jpg|Mandalajaus universitetas
Main_Building_of_UMM.jpg|Medicinos universitetas
Mandalay_Hill,_Myanmar.JPG|Mandalajaus kalva
The_Glass_Palace_of_Mandalay.jpg|Veidrodžių rūmai (Mandalajaus rūmuose).
Mandalay_street.jpg|Sankryža prie traukinių stoties

## Išnašos
Moreino ežeras

**Moreino ežeras** (, ) – ledyninis ežeras Kanadoje, Albertos provincijoje, Banfo nacionaliniame parke. Išsidėstęs Uolinių kalnų Dešimties Viršukalnių slėnyje, 1884 m aukštyje. Ežerą maitina besileidžiantys ledynai. Dėl į vandenį patenkančių priemolio dalelių ežeras įgauna žalsvą atspalvį. Dėl savo nepakartojamų peizažų Moreino ežeras vienas lankomiausių parko objektų. Ežeras buvo atvaizduotas ant 1970-78 m. 20 Kanados dolerių banknoto.

Aukščiausią lygį, tirpstant kalnų sniegui, pasiekia birželio viduryje.
Gudžranvala

**Gudžranvala** () – miestas Pakistane, Pandžabo provincijoje. Susisiekimo mazgas. Išvystyta tekstilės, maisto, metalo pramonė. Tradiciniai amatai (gaminiai iš dramblio kaulo, bronzos, vario). Yra kelios kolegijos.

## Šaltiniai
Feisalabadas

**Feisalabadas** (; anksčiau – **Lajalpuras**) – miestas Pakistano šiaurės rytuose, Pandžabe. 3,2 mln. gyventojų (2017 m.). Susisiekimo mazgas, didelis prekybos ir pramonės centras, apylinkėse auginama medvilnė. Išvystyta siuvimo, maisto, medvilnės, chemijos, mašinų, metalo pramonė, tradiciniai amatai. Yra žemės ūkio universitetas.
## Istorija
1892 m. britai įkūrė miestą Čenabo slėnyje ir jį pavadino **Lajalpuru** Džeimso Lajalo, Pundžabo vicegubernatoriaus, garbei. 1977 m. rugsėjo 1 d. Pakistano vyriausybė pervadino miestą Saudo Arabijos  karaliaus Feisalo, kuris suteikė finansinę paramą Pakistanui, garbei Feisalabadu.
## Išnašos
Dodge Dynasty

**Dodge Dynasty** buvo priekiniais ratais varomas sedanas, kurį Dodge pristatė 1987 metais kaip 1988 modelį. Automobilis pakeitė Dodge Diplomat kaip Dodge vidutinio dydžio automobilį. Dodge Dynasty dvynys buvo Chrysler New Yorker, abu automobiliai buvo gaminami ant Chrysler C platformos. Kanadoje automobilis buvo pardavinėjamas kaip **[[Chrysler Corporation|Chrysler]] Dynasty**. Dynasty taip pat buvo panašus į Chrysler Imperial kuris buvo gaminamas nuo 1990 iki 1993 metų ir buvo gaminamas ant tos pačios ištemptos šasi kaip ir Chrysler Fifth Avenue. Automobilio gamyba buvo sustabdyta 1993 metų gegužės 28 diena.
Dodge Spirit

**Dodge Spirit** – 1989 metais pristatytas 5/6 vietų vidutinio dydžio sedanas. Jis iškart pakeitė panašaus dydžio *[[Dodge 600]]*. Automobilis savo klasėje taip pat pakeitė mažesnį *[[Dodge Aries]]* ir hečbeką *[[Dodge Lancer]]*. Per pirmus metus buvo parduota apie 60 000 *Spirit* automobilių, to užteko, kad būtų sustabdyta *Aries* gamyba. Automobilis buvo gaminamas iki 1994 metų gruodžio 9 d., jį pakeitė *[[Dodge Stratus]]*.

*Spirit* pavadinimas buvo anksčiau naudojamas *[[American Motors]]* (AMC) kompanijos, kurią *[[Chrysler Corporation]]* nupirko 1987 metais. Pirmasis *Spirit* buvo gaminamas kaip *[[AMC Spirit]]* nuo 1979 iki 1983 metų.
Mārtiņš Freimanis

**Martinis Freimanis** (latv. *Mārtiņš Freimanis*, g. 1977 m. vasario 7 d., Liepojoje – m. 2011 m. sausio 27 d., Rygoje) – grupės Tumsa vokalistas, kompozitorius, aktorius ir poetas.

M. Freimanis yra vienas populiariausių Latvijos dainininkų. Nuo 1994 m. pabaigos grupės *Tumsa* solistas. Kartu su grupe yra išleidęs 6 albumus. XXI a. pradžioje, kai grupė jau buvo įsitvirtinusi Latvijos muzikoje, pradėjo kurti dainas ir rašyti dainų tekstus ir kitiems atlikėjams.

2002 m. prasidėjo jo bendradarbiavimas su Lauriu Reiniku, kai parašė žodžius jo atliekamoms dainoms.

2003 m. kartu su L. Reiniku ir Yana Kay sukūrė grupę F.L.Y., kuri su daina *Hello From Mars* nugalėjo Latvijos Eurovizijos nacionalinėje atrankoje. Finaliniame koncerte, kuris vyko Rygoje, grupė užėmė tik 24 vietą.

2004 m. pradėjo bendradarbiavimą su grupe Putnu Balle, kurdamas jų dainas.

2005 m. Eurovizijoje su Martinio Freimanio daina *The War Is Not Over* dalyvavo Putnu Balle’s nariai Walters & Kazha, kurie konkurse užėmė V vietą.

2004 m. pasirodė poezijos rinkinys *Zālīte truša dvēselei*, kuriame šalia eilėraščių buvo ir *Tumsos* dainų tekstai.

Kaip aktorius M. Freimanis susilaukė dėmesio suvaidinęs pagrindinį vaidmenį Liepojos teatro spektaklyje *Kaupēn, mans mīļais*. 2005 m. vaidino Arvydo Krievo filme *Man patīk, ka meitene skumst*.

Mirė naktį 2011 m. sausio 27 d. Latvijos Infektologijos centre Rygoje, būdamas 33 metų dėl gripo sukeltų komplikacijų.

## Šaltiniai
Dodge 600

**Dodge 600** buvo vidutinio dydžio automobilis, kurį nuo 1983 iki 1988 metų gamino Dodge. Tai buvo Chrysler bandymas konkuruoti su GM A platforma. 600 buvo Dodge atsakas Europietiškiems sedanams, tačiau jo konkurencija labiau jautėsi tarp amerikietiškų Chevrolet Celebrity, Pontiac 6000 ir Ford Fairmont (Jis buvo panašesnis į Dodge Mirada, nei į europietišką automobilį). Iš viso buvo pagaminta 309 590 automobilių.
Chrysler

**Chrysler** – koncernui Fiat Chrysler Automobiles priklausanti markė, įkurta 1925 metų birželio 6 diena ir pavadinta pagal jos įkurėją Walter P. Chrysler.

### 2010 metų modeliai
* PT Cruiser (2001-dabar) • Kompaktinės klasės universalas ir kabrioletas
* Sebring (1996-dabar) • Vidutinės klasės sedanas ir kabrioletas
* 300 (2005-dabar) • Didelės klasės sedanas
* Town & Country (1990-dabar) • Minivenas

## Nuorodos
* Chrysler automobilių sąrašas
Nahanio nacionalinis parkas

**Nahanio nacionalinis parkas** (, ) yra Kanadoje, Šiaurės Vakarų teritorijose, 500&nbsp;km į vakarus nuo Jelounaifo. Plotas 4766&nbsp;km². Įkurtas 1976 m.

Parke saugoma Makenzio kalnų dalis. Parko centrine dalimi teka Pietų Nahanio upė. Upė sudaro 4 kanjonus, 90 m aukščio Virginijos krioklį. Yra karštosios versmės. Vyrauja spygliuočių miškai, kalnų tundra. Gausu gyvūnijos (lokiai, briedžiai, vilkai, elniai, paukščiai). Nahanio nacionalinis parkas 1978 m. įtrauktas į UNESCO pasaulio paveldo sąrašą.

Parko praktiškai neįmanoma pasiekti sausumos keliais. Į jį organizuojami skrydžiai lėktuvais arba sraigtasparniais.

## Nuorodos
* Oficiali svetainė
Haidarabadas (Pakistanas)

**Haidarabadas** () – miestas Pakistano pietryčiuose, prie Indo upės, Sindho provincijoje. Išvystyta tekstilės, maisto, chemijos, mašinų pramonė, dailės amatai. Yra Sindho universitetas.

## Etimologija

Miestas pavadintas kalifo Ali (600–661), Mohamedo pusbrolio garbei. Žodis *haidar* reiškia „liūtas“, *ābād* – „miestas“. Taip pabrėžta Ali drąsa mūšiuose.

## Istorija

Miestas įkurtas 1768 m., buvo provincijos sostinė.

## Šaltiniai
Čerčilis (Manitoba)

**Čerčilis** (pranc., ) – miestas Kanadoje, Manitoboje, prie Hadsono įlankos ir Čerčilio upės žiočių. 923 gyventojai (2006 m.).

Miestas išsidėstęs tarpinėje zonoje tarp spygliuočių miškų ir tundros. Čerčilis garsėja kaip „Baltųjų lokių sostinė“. Kasmet įlankos pakrantėje susirenka šimtai baltųjų lokių. Lokiai neretai pasirodo ir pačiame mieste, rausiasi sąvartyne. Tūkstančiai turistų iš viso pasaulio vyksta į Čerčilį iš arti stebėti lokių. Turistai į lokių susibūrimo vietas nugabenami specialiais autobusais.

Gyventojai verčiasi turizmu, žvejyba. Yra uostas. Nutiestas geležinkelis į šalies pietus.

## Istorija

Pagal archeologinius radinius galima spręsti, kad Čerčilio apylinkės ir netoliese esantis Vapusko nacionalinis parkas klajoklių medžiotojų, priklausiusių Predorseto kultūrai, buvo apgyvendintas jau maždaug prieš 4000 metų. Jų palikuonys, priklausę Dorseto kultūrai, teritoriją apgyvendino apie VI a. pr. m. e.

## Nuorodos
* Oficiali svetainė
Andrius Ignotas Oginskis

**Andrius Ignotas Oginskis** (1740 m. – 1787 m.) – Lietuvos Didžiosios Kunigaikštystės karinis ir politinis veikėjas.

## Biografija

Kunigaikštis, kilęs iš Lietuvos kunigaikščių Oginskių giminės. Tėvas Tadas Pranciškus Oginskis (1711–1783 m.), motina Izabelė Radvilaitė (1711–1761).

1755 metų gegužį Andrius Ignotas Oginskis turėjo pulkininko laipsnį. 1756 metų pavasarį gavo iš saavo tėvo valdyti Ašmenos seniūniją. 1758 metų spalį – pasiuntinys į seimą nuo Livonijos. 1760 metais Kauno deputatas Andrius Ignotas Oginskis buvo išrinktas Lietuvos tribunolo maršalka.  

1762 metų spalio 8 d. gavo Lietuvos didžiojo ginklininko pareigybę (kaip apdovanojimą už parašą manifeste ginant Lenkijos bajoro Briulovo teises). 1764 metų gegužį Andrius Ignotas Oginskis Varšuvoje įstojo į Čartoriskių konfederaciją. Karūnaciniame seime prisiekė ištikimybę Stanislovui Augustui Poniatovskiui kaip naujam Lenkijos karaliui. Buvo karaliaus valdžios stiprinimo šalininkas. 1771 metais gavo Lietuvos didžiojo referento pareigybę, o 1773 metais buvo paskirtas Lietuvos didžiuoju sekretoriumi. 1778 metais Andrius Ignotas Oginskis gavo Trakų kašteliono pareigybę, 1783 metais buvo paskirtas Trakų vaivada.  

Buvo renkamas į 1756, 1758, 1762, 1764 ir 1776 (seimo maršalka) metų seimus, deputatu į Lietuvos Tribunolą 1757 ir 1760 (maršalka) metais.

Padalijimo seime 1773–1775 metais Andrius Ignotas Oginskis palaikant Lenkijos karaliui Stanislovui Augustui Poniatovskiui buvo paskirtas Nuolatinės tarybos sekretoriumi.  

Dalyvavo diplomatinėse misijose į Sankt-Peterburgą (1769), Vieną (1771) ir Berlyną.

## Giminė ir dvarai

1763 m. vedė grafo Mareko Šembeko ir Jadvigos Rudnickos dukrą Paulą Pauliną Šembek (1740–1797 m.), grafų Celestino Lubienskio ir Jono Prospero Potockio našlę. Vaikai Mykolas Kleopas Oginskis (1765–1833) ir Juzefa Oginskaitė (1774 -), vaikaitis Gabrielius Oginskis.

1764 m. įsigijo Guzovo dvarą, 1773–1775 m. Abiejų Tautų Respublikos Seimas už nuopelnus davė valdyti Platelių dvarą ir Luokę.

## Valstybės tarnyba

1762 m. Lietuvos didysis ginklininkas, 1771 m. Lietuvos referentas (pasiuntinys), 1772 m. gavo ypatingojo pasiuntinio rangą, dirbo Vienoje, 1773 m. Lietuvos didysis sekretorius, 1774 m. pasiuntinys ir įgaliotasis ministras Sankt Peterburge. 1778 m. Trakų kaštelionas, Lietuvos didysis maršalka, 1780 m. senatorius, Ašmenos seniūnas, Bresto vaivada, 1783 m. Trakų vaivada.
## Nuorodos

|-
Tadas Pranciškus Oginskis

**Tadas Pranciškus Oginskis** (1712 m. rugpjūčio 26 d. − 1783 m. gruodžio 31 d. Maladečne) – Lietuvos Didžiosios Kunigaikštystės karinis ir politinis veikėjas.

## Giminė ir dvarai
Kunigaikštis, kilęs iš Lietuvos kunigaikščių Oginskių giminės, tėvas Marcijonas Mykolas Oginskis, motina Tereza Bžostovska. Broliai Ignotas Oginskis (1698–1775 m.), Stanislovas Jurgis Oginskis (1710–1748 m.)
## Šeima

1737 m. rugsėjo 2 d. vedė lietuvaitę Izabelę Radvilaitę (1711 m. vasario 12 d. – 1761 m. lapkričio 7 d. Maladečne), jos tėvas Mykolas Antanas Radvila, motina Marijona Daumantaitė – Siesicka.

Vaikai - Andrius Ignotas Oginskis (1739–1787 m.), kompozitoriaus Mykolo Kleopo Oginskio tėvas ir Pranciškus Ksaveras Oginskis (1742–1814 m.).

Jam priklausė Maladečnas, kuri Oginskiai valdė jau 110 metų. Čia jis perstatė rūmus ir įkūrė savo rezidenciją. Rūmuose turėjo didelę ir vertingą biblioteką, paveikslų galeriją.

Mirus žmonai 1763 m. vedė antrą kartą. Jo žmona tapo Rietavo seniūno Kristupo (Kristoforo) Tiškevičiaus našlė Jadvyga, iš Zaluskių giminės. Kaip kraitį (pasogą) gavo Rietavo dvarą – taip Oginskiai atsirado dabartinio Plungės rajono teritorijoje.

## Veikla

1738 m. Ašmenos seniūnas, nuo 1769 m. – Trakų vaivada. Nuo Vitebsko pavieto buvo išrinktas į 1732 m. ir 1736 m. ATR Seimus, nuo Breslaujos pavieto - į 1733 m. ATR Seimą, nuo Ašmenos pavieto - į 1740 m. Seimą. 1744 m. buvo išrinktas 1744 m. ATR Seimo maršalka.

Pirmoji žmona Izabelė Radvilaitė Ašmenoje įsteigė keletą labdaringų organizacijų vargšams, kurios vadinosi Izabelijomis.

Antroji žmona Jadvyga taip pat garsėjo gerais darbais. Ji steigė ir išlaikė prieglaudas, buvo Vilniuje statomos ligoninės našlaičiams ir pamestinukams fundatorė. Pats Tadas Pranciškus buvo Šv. Jonų bažnyčios Vilniuje Oginskių koplyčios fundatorius.

Mirė 1783 m. Maladečinoje. Jo palaikai 1786 m. perkelti į Vilnių, palaidoti Šv. Jonų bažnyčios Oginskių koplyčioje.

## Šaltiniai

## Nuorodos

|-
Plymouth (automobilis)

**Plymouth** buvo JAV automobilių gamintojas, priklausęs Chrysler Corporation ir DaimlerChrysler nuo 1928 iki 2001 metų. Plymouth kompanija buvo pristatyta 1928 metų Liepos 7 diena. Paskutinis Plymouth automobilis buvo pagamintas 2001 metų birželio 28 dieną, tai buvo Neon modelis.

## Plymouth Modeliai

*Plymouth Acclaim (1989-1995)
*Plymouth Arrow (1976-1980, perdarytas Mitsubishi Lancer Celeste)
*Plymouth Arrow Truck (1979-1982, perdarytas Mitsubishi Forte)
*Plymouth Barracuda (1964-1974)
*Plymouth Belvedere (1954-1970)
*Plymouth Breeze (1996-2000)
*Plymouth Caravelle (1985-1988)
*Plymouth Cambridge
*Plymouth Champ (1979-1982, perdarytas Mitsubishi Mirage)
*Plymouth Colt (1983-1994, perdarytas Mitsubishi Mirage)
*Plymouth Conquest (1984-1986, perdarytas Mitsubishi Starion)
*Plymouth Cranbrook 
*Plymouth Cricket (1971-1975, perdarytas Hillman Avenger)
*Plymouth Duster (1970-1976)
*Plymouth Fury (1956-1978)
*Plymouth Gran Fury (1975-1977, 1980-1989)
*Plymouth Grand Voyager (1987-2000)
*Plymouth GTX (1967-1971)
*Plymouth Horizon (1978-1990)
*Plymouth Laser (1990-1994, perdarytas Mitsubishi Eclipse)
*Plymouth Neon (1995-2001)
*Plymouth Plaza (1954-1958)
*Plymouth Prowler (1997-2001)
*Plymouth Reliant (1981-1989)
*Plymouth Road Runner (1968-1980)
*Plymouth Sapporo (1978-1983, perdarytas Mitsubishi Galant)
*Plymouth Satellite (1966-1974)
*Plymouth Savoy (1951-1965)
*Plymouth Scamp (1971-1976, 1983)
*Plymouth Sundance (1987-1994)
*Plymouth Suburban
*Plymouth Superbird (1970)
*Plymouth TC3 (1979-1982)
*Plymouth Trailduster (1974-1981)
*Plymouth Turismo (1983-1987)
*Plymouth Valiant (1960-1976)
*Plymouth VIP (1966-1969)
*Plymouth Volaré (1976-1980)
*Plymouth Voyager (1974-2000)

### Koncepcijos
* Plymouth XX 500 (1950)
* Plymouth Explorer (1954)
* Plymouth Cabana (1958)
* Plymouth Tornado (1958)
* Plymouth XNR 500 (1960)
* Plymouth Slingshot (1988)
* Plymouth Speedster (1989)
Plymouth GTX

**Plymouth GTX** buvo pristatytas kaip Belvedere 1967 metais. GTX buvo Muscle Car automobilis. Automobilio standartinis variklis buvo 7,2l 440 CID V8, kuris buvo vadinamas Super Commando 440. Variklis galėjo pasiekti 375 AG. 1967 metais pirkėjai galėjo primokėti papildomus $546 ir vietoje 440 gauti Chrysler legendinį 426 CID Hemi, kuris pasiekdavo 425 AG. Tik 720 GTX buvo parduoti su šiuo varikliu.
Kauno fonas

**Kauno fonas** (KF) – radijo stotis, įkurta 1995 m. gegužės 15 d. Grojama muzika, orientuota į 20-45 metų amžiaus žmones. Transliuoja 1000 W galios siųstuvu. Patikimo priėmimo zona siekia 40-80 km aplink Kauną. Dėl iškeltos bankroto bylos 2013 m. sausio 14 d. nutraukė transliaciją. Tuo pačiu dažniu Kaune nuo šiol transliuojama radijo stotis **Extra FM**.

## Darbuotojai
28 darbuotojai, iš kurių 15 – kūrybiniai.

Buvę darbuotojai:
* Aurimas Dautartas (1975–2011), radijo ir televizijos laidų bei renginių vedėjas.

## Nuorodos
* Stoties „Kauno fonas“ tinklalapis
* "Kauno fonas" nutilo
Subkompaktinis automobilis

**Subkompaktinių automobilių klasė** () – automobilių klasė pagal Šiaurės Amerikoje naudojamą skirstymą. Subkompaktinis automobilis yra mažesnis už kompaktinį automobilį, bet didesnis už miesto automobilį (Europoje dar vadinami supermini automobiliais). Subkompaktiniais automobiliai laikomi tie, kurių ratų bazė yra 2,54m (100 in) arba mažesnė.
Dodge Neon

**Dodge Neon** buvo kompaktinės klasės automobilis pristatytas 1994 metais kaip 1995 metų modelis. Neon buvo gaminamas kaip Dodge ir Plymouth. Kanadoje ir kitur už JAV ribų jis buvo pardavinėjamas Chrysler vardu. Jis buvo priekiniais ratais varomas automobilis, kuris pakeitė Dodge Shadow, Plymouth Sundance, Plymouth Duster ir Dodge/Plymouth Colt. Paskutinis automobilis buvo pagamintas 2005 metų rugsėjo 23 dieną.
Plymouth Caravelle

**Plymouth Carvelle** – vidutinės klasės automobilis, 1983 metais pradėtas gaminti kaip kanadietiškas,  nuo 1985 metų kaip amerikietiškas modelis. Automobilis beveik identiškas Dodge 600. Jį 1989 metais pakeitė Plymouth Acclaim. Kanadoje Caravelle pirmą kartą pasirodė 1978 metais, kaip Dodge Diplomat versija Kanados rinkai.

Automobilis buvo gaminamas kaip 4-durų sedanas ir 2-durų kupė. Kupė versijos buvo atsisakyta 1986 metais, o sedano 1988 metais.
Nancy Pelosi

**Nancy Patricia Pelosi** (g. 1940 m. kovo 26 d.) – JAV politikė, 52-oji JAV atstovų rūmų pirmininkė, ėjusi pareigas nuo 2007 iki 2011, ir nuo 2019 iki 2023 metų. JAV atstovų rūmuose ji atstovauja 11-ąją Kalifornijos kongresinę apygardą. Nancy Pelosi pirmą kartą buvo išrinkta į JAV Kongresą dar 1987 metais, ir yra perrenkama iki šiol. Ji yra pirmoji moteris išrinkta į JAV atstovų rūmų pirmininko postą, ir pirmoji moteris, vadovavusi vienai iš pagrindinių politinių partijų JAV Kongrese. Ji vadovavo demokratų frakcijai atstovų rūmuose 20 metų - nuo 2003 iki 2023 metų.

Pelosi gimė ir užaugo Baltimorėje mero ir vėliau kongresmeno Thomas D'Alesandro šeimoje. 1962 m. ji baigė Trinity koledžą Vašingtone, kitais metais vedė verslininką Paul Pelosi, ir su šeima persikėlė gyventi į San Franciską. Pelosi įžengė į politiką kaip Demokratų partijos savanorė. Po to kai 1987 metais buvo pirmą kartą išrinkta į Kongresą, ji palaipsniui augo partijos gretose. 2002 metais buvo išrinkta mažumos drausmės priežiūros pareigūne, o po metų tapo ir atstovų rūmų mažumos lydere, taip tapdama pirmąją moterimi pasiekusia tokią aukštą poziciją Kongrese.

2006 metų vidurio kadencijos rinkimuose Pelosi vadovaujami demokratai pirmą kartą per paskutinius 12 metų užsitikrino daugumą atstovų rūmuose, ir galiausiai ji buvo išrinkta JAV atstovų rūmų pirmininke. Per pirmąjį savo pirmininkavimą Pelosi aktyviai kritikavo karą Irake, taip prezidento Bush administracijos bandymus iš dalies privatizuoti socialinį draudimą. Ji dalyvavo priimant reikšmingus prezidento Obamos administracijos priimtus įstatymus, įskaitant Prieinamos sveikatos priežiūros aktą, Dodd-Frank aktą, Neklausk ir nesakyk atšaukimo aktą, Amerikos atsigavimo ir reinvestavimo aktą. Pelosi baigė savo pirmąją kadenciją 2011 metais, kai po 2010 metų vidurio kadencijos rinkimų respublikonai perėmė atstovų rūmų kontrolę, tačiau ji toliau vadovavo demokratų frakcijai, tapdama atstovų rūmų mažumos lydere.

2018 metų vidurio kadencijos rinkimuose demokratai užsitikrino daugumą JAV atstovų rūmuose, o Nancy Pelosi antrą kartą buvo išrinkta pirmininke. Antrosios kadencijos metu, atstovų rūmai du kartus surengė apkaltą tuo metu JAV prezidento pareigas ėjusiam Donaldui Trumpui, tačiau Senatas abu kartus Trumpą išteisino. Pelosi dalyvavo priimant svarbius prezidento Bideno administracijos priimtus įstatymus, įskaitant Amerikos gelbėjimo planą, Infliacijos mažinimo aktą, Pagarbos santuokai aktą.

2022 metų vidurio kadencijos rinkimuose respublikonai užsitikrino daugumą, ir naujuoju atstovų rūmų pirmininku buvo išrinktas Kevin McCarthy. Pelosi paskelbė apie atsistatydinimą iš vadovaujančių pozicijų demokratų partijos frakcijoje, tačiau toliau dirbo kaip atstovų rūmų narė. 

|-

## Šaltiniai
Sportinis automobilis

**Sportiniai automobiliai** – nedidelių galingų automobilių klasė. Dažniausiai tai būna galiniais ratais varomi, 2 durų, 2 vietų, geriau valdomi, greičiau įsibėgėjantys ir turintys sportiškesnės išvaizdos kėbulus automobiliai. Sportiniam automobiliui svarbiausia yra geras valdymas kelyje, stabdžiai, manevringumas, mažas svoris ir didelė galia. Sportinis automobilis gali būti ir prabangus, tokius automobilius gamina Ferrari, Porsche, Lamborghini, Lotus Cars.
Simonas Serapinas

**Simonas Serapinas** (g. 1982 m. vasario 24 d. Klaipėdoje) – buvęs Lietuvos krepšininkas, treneris.

## Karjera

Simonas Serapinas karjerą pradėjo LKAL lygoje, Kauno „LKKA-Atleto“ komandoje, joje tapo vienu iš lyderiu ir kitą sezoną jau pradėjo Jonavos komandoje. Sezono viduryje krepšininką pastebėjo „Žalgirio“ komanda ir pakvietė į savo gretas. Šioje ekipoje S. Serapinas ir baigė sezoną.

Prieš 2002–2003 m. sezoną Kauno „Žalgirio“ komandos vadovai nusprendė talentingą žaidėją paskolinti „Alitos“ komandai, kurioje krepšininkas turėjo gauti daug žaidimo laiko, tačiau S. Serapinas už „Alitą“ sužaidė tik 10 rungtynių per kurias žaisdavo po 8,5 min. ir pelnydavo po 2,7 taško. Po tokios nesėkmingos pradžios krepšininkas nusprendė pereiti į Kėdainių „Nevėžį“. Šiame klube jis tapo lyderiu, vidutiškai per rungtynes pelnydavo po 18,2 taško.

Nuo 2003 m. S. Serapinas pradėjo rungtyniauti „Žalgirio“ ekipoje. Joje krepšininkas praleido trejus metus, bet lyderiu taip ir netapo. Prieš 2006–2007 m. sezoną S. Serapinas nusprendė išvykti į taip pat Eurolygoje rungtyniaujančią Salonikų „Aris“ komandą. Pirmąjį sezoną lietuvis graikų komandai Eurolygoje per 10,3 min. pelnydavo po 2,7 taško. Šiame klube krepšininkas žaidė iki 2007–2008 m. sezono vidurio, kuomet persikėlė į Sopoto „Prokom Trefl“ ekipą.
2008 m. liepos mėn. S. Serapinas pasirašė kontraktą su Ukrainos lygos čempione Mariupolio „Azovmaš“ komanda. 2009 m. spalio pabaigoje paliko klubą.

2010 m. vasario 8 d. laikinai žaidė Klaipėdos „Neptūno“ komandoje, vėliau persikėlė į Turkiją. 2011 m. vasario 24 d. sugrįžo į Klaipėdos „Neptūną“, tačiau nesužaidęs nė vienerių oficialių rungtynių persikėlė į Italijos Varezės „Cimberio“ klubą, su kuriuo pasirašė sutartį iki sezono pabaigos.

2005 m. S. Serapinas buvo pakviestas į Lietuvos rinktinę ir su ja žaidė Europos vyrų krepšinio čempionate. S. Serapinas sužaidė ketveriose rungtynėse, vidutiniškai žaidė po 7,3 min. ir pelnė po 1,5 taško.

2022 m. birželio pabaigoje pranešta, kad treneris persikelia į Šilutę. 2025 m. balandžio pradžioje prisijungė prie V. Ginevičiaus vadovaujamo Klaipėdos „Neptūno“ trenerių komandos.

## Pasiekimai

* 2002 m. LKAL trečios vietos laimėtojas
* 2004, 2005 m. LKL čempionas
* 2005 m. BBL čempionas
* 2006 m. LKL vicečempionas
* 2006 m. BBL vicečempionas
* 2007 m. Graikijos lygos trečios vietos laimėtojas
* 2008 m. Lenkijos čempionas
* 2008 m. Lenkijos taurės čempionas
* 2009 m. Ukrainos čempionas
* 2009 m. Ukrainos taurės čempionas
* 2013 m. Ukrainos lygos antros vietos laimėtojas
* 2017 m. RKL trečios vietos laimėtojas
* 2018 m. RKL pirmos vietos laimėtojas
* 2020 m. NKL trečios vietos laimėtojas

## Šaltiniai
Fandžio įlanka

**Fandžio įlanka** (, ) yra Atlanto vandenyne, prie Kanados (Naujojo Bransviko ir Naujosios Škotijos), bei JAV (Meino) krantų; Meino įlankos šiaurės rytinė dalis. Įlanka garsėja didžiausiais potvynio lygio svyravimais pasaulyje (amplitudė tarp potvynio ir atoslūgio – 18 m). Įlankos ilgis 300 km, plotis 90 km, gylis iki 208 m. Svarbiausias uostas – Sent Džonas. Dėl bangų abrazyvinės veiklos pakrantėse susiformavo gilūs urvai. Pakrantėse paukščių perimvietės.

## Galerija

Image:Bay of Fundy High Tide.jpg|Įlanka potvynio metu
Image:Bay of Fundy Low Tide.jpg|Įlanka atoslūgio metu
Image:Wpdms shdrlfi020l bay of fundy.png|Įlankos žemėlapis
Thomas Built Buses

**Thomas Built Buses, Inc.** – JAV autobusų gamintojas, įsikūręs Hai Pointe, Šiaurės Karolinoje.

## Modeliai

**Thomas Built Buses**
* Saf-T-Liner C2 (2005- dabar)
* Saf-T-Liner – mokyklinis autobusas
* Minotour – mokyklinis autobusas
* Mighty Mite – mokyklinis autobusas
** International Harvester Company
** Dodge D300
** Chevrolet
* Vista – mokyklinis autobusas (1989–1999)
* CL960 – tranzitinis autobusas
* TL960 – tranzitinis autobusas
* SLF (Super Low Floor) – tranzitinis autobusas
* Conventional – mokyklinis/tranzitinis autobusas (1936–2007)
* Transit Liner – tranzitinis autobusas
Mikroautobusas

**Mikroautobusas** – automobilis, skirtas pervežti kroviniams arba žmonių grupėms. Mikroautobusas paprastai geba pervežti daugiau nei minivenas, tačiau mažiau nei autobusas ar sunkvežimis. Keleivinių mikroautobusų vietų skaičius svyruoja nuo 9 iki 20 vietų. Mikroautobusuose variklis paprastai būna priekyje ir varo priekinius, galinius arba visus ratus.
Bobbejaan Schoepen

**Bobbejaan Schoepen** (taip pat: *Bobby Jaan*, tikrasis vardas: *Modeste Schoepen*, 1925 m. gegužės 16 d., Boom – 2010 m. gegužės 17 d., Turnhout, Flanderno regionas) – belgų parodijuotojas, folkloro ir kantri dainininkas, gitaristas, kuris šešiasdešimtaisiais kaip „Bobbejaan“ arba „Bobby Jaan“ buvo ypač populiarus vokiškai kalbančiose šalyse. Jis taip pat yra įkūrėjas ir buvęs direktorius laisvalaikio pramogų parko „Bobbejaanland“.

1961 m. *Bobbejaan Schoepen* vedė operos solistę *Josée Jongen*. Pora turi penkis vaikus – *Bob* (g. 1962 m.), *Myriam* (g. 1963 m.), *Jacky* (g. 1964 m.), *Peggy* (g. 1968 m.) ir *Tom* (g. 1970 m.).

1957 m. *Bobbejaan* atstovavo Belgijai Eurovizijos dainų konkurse. Jo daina „Straatdeuntje“ užėmė aštuntą vietą.

## Žymiausios dainos
* Ich hab Ehrfurcht vor schneeweißen Haaren (1959)
* Je me suis souvent demandé (1965)
* Ich steh an der Bar und ich habe kein Geld (1959)
* Lichtjes van de Schelde (1952, Belgien)
* Ein Hauschen auf der Heide (1960) / Kili watch (1961)
* Roy old Boy

## Filmografija
* Oh! It’s So Good to Be Home (1950, Belgija)
* Televisite (1955, Belgija)
* Eurovizijos dainų konkursas (1957, Vokietija)
* At the Drop of a Head (1962, Belgija-Jungtinė Karalystė)
* O sole mio (1960, Vokietija)
* Davon träumen alle Mädchen (1961, Vokietija)
* Bobbejaanland (Režisierius Vladimir Sis, 1967)
* Der goldene Schuss (Miuziklas, 1969)

## Nuorodos

* Oficialus Bobbejaan Schoepen tinklalapis
* Diskografija

|-
Niagaros krioklys

**Niagaros krioklys** (, ) – krioklys JAV (Niujorko valst.) ir Kanadoje (Ontarijo prov.), ant Niagaros upės, tekančios tarp Erio ir Ontarijo ežerų. Ožio sala krioklį dalina į dvi dalis: Kanados krioklį, per kurį prateka 95 % vandens kiekio (plotis ~800 m, aukštis 48 m) ir Amerikos krioklį (plotis ~300 m, aukštis 51 m). Taip pat išskiriamas nedidelis Bridal Veil krioklys (plotis 17 m, aukštis 24 m). Per minutę kriokliu nuteka iki 168 tūkst. m³ vandens. Tai pats vandeningiausias Šiaurės Amerikos krioklys. Krioklys naudojamas hidroenergetinėms reikmėms. Krioklys palaipsniui traukiasi prieš srovę. Niagaros krioklys – vienas svarbiausių Šiaurės Amerikos turistinių objektų. Prie krioklio išsidėstę Niagara Folso miestai.


Image:Noc Niagara kolorowa piana.jpg|Krioklys naktį
Image:Niagara3573.jpg|Kanados krioklys
Image:Niagara Falls at night 03.jpg|*Bridal Veil* krioklys


## Taip pat skaitykite
* Igvasu krioklys